CELEX: C2007/020/15
Language: bg
Date: 2007-01-27 00:00:00
Title: Дело C-484/06: Искане за даване на преюдициално заключение, направено от Hoge Raad der Nederlanden на 27 ноември 2006 г. — Fiscale eenheid Koninklijke Ahold NV срещу Staatssecretaris van Financiën

27.1.2007   
            
            
               BG
            
            
               Официален вестник на Европейския съюз
            
            
               C 20/10
            
         Искане за даване на преюдициално заключение, направено от Hoge Raad der Nederlanden на 27 ноември 2006 г. — Fiscale eenheid Koninklijke Ahold NV срещу Staatssecretaris van Financiën
   (Дело C-484/06)
   (2007/C 20/15)
   Език на производството: нидерландски
   Препращаща юрисдикция
   Hoge Raad der Nederlanden.
   Страни в главното производство
   
      Ищец: Fiscale eenheid Koninklijke Ahold NV.
   
      Ответник: Staatssecretaris van Financiën.
   Преюдициални въпроси
   
               1)
            
            
               Прилага ли се по отношение на закръгляването на размера на данъка върху добавената стойност изключително националното право, или — особено с оглед на член 2, параграф първи и втори от Първата директива (1) и на член 11, А, параграф 1, буква а) от Шестата директива, както и на член 22, параграф 3, буква б), изречение първо (в редакцията до 1 януари 2004 г.) и параграф 5 на Шестата директива (2) — това е въпрос, който попада в приложното поле на правото на Общността?
            
         
               2)
            
            
               В случай, че последното е вярно: следва ли от посочените разпоредби на директивите, че държавите-членки са задължени да допуснат закръгляването надолу за всяка отделна стока и в случаите, в които различни сделки са отразени в една фактура и/или се съдържат в една декларация?
            
         
      (1)  Първа директива 67/227/ЕИО на Съвета от 11 април 1967 година относно хармонизиране на законодателството на държавите-членки относно данъка върху оборота (ОВ 71, стр. 1301).
   
      (2)  Шеста директива на Съвета от 17 май 1977 година относно хармонизиране на законодателствата на държавите-членки относно данъците върху оборота — обща система на данъка върху добавената стойност: единна данъчна основа (ОВ L 145, стр.1).